રાયપુરના ટેન એકર્સ મોલમાં આવેલા મેકડોનાલ્ડ રેસ્ટોરાંમાં પીયૂષ નામનો યુવક પાણી પીવા આવ્યો હતો, જેથી રેસ્ટોરાંના કર્મચારીએ યુવકને પાર્ટી એરિયામાં પાણી પીવા જવા કહ્યું, જેથી યુવકે ઉશ્કરાઇ ગાળાગાળી કરી હતી. ત્યાર બાદ તેની સાથેના પાંચેક યુવાનો રેસ્ટોરાંમાં આવી સિગારેટ પીવા લાગ્યા હતા, જેથી રેસ્ટોરાંના સ્ટાફ અને સિક્યોરિટી ગાર્ડે ના પાડતાં તમામ યુવાનો ઉશ્કેરાઇ અને સ્ટાફ અને ગાર્ડને માર માર્યો હતો અને રેસ્ટોરાંમાં તોડફોડ કરી ફરાર થઇ ગયા હતા. બનાવ બાદ ઘટનાસ્થળે પહોંચેલી પોલીસે મેનેજરની ફરિયાદ લઇ અને આરોપીઓને ઝડપવા કવાયત શરૂ કરી છે.